***Otmica*** (engl. ) američki je akcioni triler iz 2011. režisera Johna Singletona, producenata Roya Leeja i Ellen Goldsmith-Vein, i scenariste Shawna Christensena. Glavnu ulogu igra Taylor Lautner, sa Lily Collins, Alfredom Molinom, Jasonom Isaacsom, Marijom Bello, Sigourney Weaver, Michaelom Nyqvistom i Dermotom Mulroneyjem.

Film, Singletonov posljednji (umro je 2019), objavio je Lionsgate Films 23. septembra 2011. godine. Po izlasku je naišao na uglavnom negativne kritike, a odnosile su se na scenario, glumu (specifično, Lautnerov performans) i ritam. S druge strane, pohvaljen je za akcioni doživljaj i muziku. Donio je prihode od 82 miliona $ u cijelom svijetu, naspram budžeta produkcije od 35 miliona $. Nominovan je za Golden Reel Award za *dijaloge i ADR u igranom filmu*.

Radnja
------

Nathan Harper je 18-godišnji stariji srednjoškolac koji živi u predgrađu Pittsburgha, Pennsylvania, sa svojim roditeljima Kevinom i Marom. Ima problema s ponavljanjem noćnih mora i viđa psihijatricu dr Geraldine „Geri" Bennett radi liječenja.

Nathan se udružuje s Karen Murphy na školskom istraživačkom projektu o nestaloj djeci. Otkriva kako vrlo liči na fotografiju jednog nestalog djeteta, Stevena Pricea. Njegova istraga pokazuje da su on i njegovi roditelji vjerovatno biološki nepovezani. Prilazi svojoj majci i ona potvrđuje istinu.

Dvojica muškaraca koja tvrde da su iz Ministarstva pravde dolaze u Nathanov dom, dok Mara traži Kevina. Mara ulazi u sukob s napadačima, ali uljezi je upucaju namrtvo. Kevin je također upucan, ali prije nego što umre poviče Nathanu da pobjegne. On bježi, ali vraća se za Karen koja je napadnuta. Nathan je spašava i pokušava otkriti ko je čovjek koji ih je napao, ali zbog bombe moradne izletjeti iz kuće i skočiti u bazen.

Eksplozija povrijedi Karen, pa je Nathan odvede u bolnicu i pokuša kontaktirati policiju. Njegov poziv presreće CIA-in operativac Frank Burton, koji kaže Nathanu da je u opasnosti, te da će poslati dva čovjeka da ga pokupe. Dr Bennett pomaže njemu i Karen da pobjegnu. Burton objašnjava da je Nathanov biološki otac Martin ukrao šifrirani spisak 25 korumpiranih CIA-inih operativaca srpskog teroriste Nikole Kozlowa kada je Nathan imao 3 godine. Kozlow je zatim planirao otmicu Nathana da prisili Martina da preda taj spisak. Nathan je dat roditeljima da ga zaštite. Kozlow je iskoristio web lokaciju da uprati Nathana kao nestalo dijete (Steven Price) kako bi ga pronašao. Dr Bennett daje Nathanu adresu sigurne kuće u Arlingtonu, Virginia, i govori mu da vjeruje samo Martinu i čovjeku po imenu Paul Rasmus. Burton upozorava nadređenog da prekine situaciju što prije, čim sazna za Bennetta, za koga se otkriva da je bivši operativac CIA-e.

Par dolazi na sigurnu lokaciju: u stanu nalaze novac, pištolj, fotografiju Nathanove biološke majke Lorne Price i mobitel. Karen pokušava nazvati svoju obitelj, ali njen poziv presreću Burton i CIA, kao i Kozlow, prisiljavajući ih da pobjegnu. Pronalazeći adresu svoje majke, par otkriva da je adresa groblje i umrla Lorna. Nathan i Karen pronalaze svježe cvijeće na njenom grobu: pošiljalac je Paul Rasmus, koji živi u Nebraski. Njih dvoje putuju putničkim vozom Amtrak kako bi stigli tamo, koristeći lažne iskaznice koje im je dao njihov prijatelj Gilly. Na putu, oni jednom drugom priznaju šta osjećaju i počinju da se ljube. Nisu svjesni da ih slijedi Kozlowova desna ruka; Karen je zarobljena. Ostavljena je vezana, ali se oslobodi. Nathan se bori s napadačem i baci ga kroz prozor. Burtonov tim pronalazi Kozlowove sluge.

Burton objašnjava podatke koje je Martin ukrao Nathanu, koji smatra da je na spisku sadržano i Burtonovo ime. Agenti napadaju Kozlowove snajpere. Nathan i Karen bježe u autu, ali Kozlow zove i prijeti da će ubiti Karenine roditelje ako Nathan ne preda podatke. Nathan dobija Kozlowa da pristane izvršiti transakciju na bejzbol utakmici Pittsburgh Piratesa na njihovom domaćem stadionu, PNC Park.

Nathan sarađuje s Gilly kako bi nabavio karte i osigurao pištolj s namjerom da ubije Kozlowa. Kad Kozlow stigne, on govori Nathanu kako je ubio majku kad je Nathan imao 3 godine, nakon što je ona odbila odati Martinovu lokaciju. Kozlow uzima Nathanov pištolj i traži spisak, Nathan skače i Kozlow se daje u potjeru, a slijede ih operativci CIA-e. Nathana zove Martin, koji mu govori da mu vjeruje i potrči do južnog parkinga. Nathan to čini i Martin snajperom upuca Kozlowa. Stižu Burton i njegovi agenti, a Burton traži mobitel na kojem je spisak. Međutim, Martin je upozorio svog nadređenog o korupciji Burtona i sam uzima telefon, dok je Burton priveden. Martin ponovo zove Nathana, izvinjavajući se što nije otac koji je trebao biti. Nathan ga moli da se pokaže, ali Martin to odbije učiniti. Međutim, uvjerava Nathana da niko neće nauditi njemu ili Karen i tada nestaje. Bennett stiže s Karen i kaže da je ona dogovorila da Nathan živi s njom dok on ne odluči čime će se baviti u svom životu. Nathan i Karen odlaze na spoj.

Uloge
-----

| Glumac | Uloga |
| --- | --- |
| Taylor Lautner | Nathan Harper / Steven Price |
| Lily Collins | Karen Murphy |
| Alfred Molina | Frank Burton |
| Jason Isaacs | Kevin Harper |
| Maria Bello | Mara Harper |
| Sigourney Weaver | dr. Geraldine "Geri" Bennett |
| Michael Nyqvist | Nikola Kozlow |
| Dermot Mulroney | Martin Price |
| Nickola Shreli | Alec |
| Elisabeth Röhm | Lorna Price |
| Antonique Smith | Sandra Burns |
| Denzel Whitaker | Gilly |
| Ilia Volok | Sweater |
| Nich Donalies | Cracker Jack Vendor # 1 |

Produkcija
----------

### Razvoj

Lionsgate Films je kupio spec skriptu (spekulativni scenario) scenariste Shawna Christensena za *Otmicu* u februaru 2010, a glumac Taylor Lautner već je bio odabran za film. Studio je pobijedio u nadmetanju za scenario, dobivši ga za milion dolara. Gotham Group i Vertigo Entertainment razvili su scenario zasnivajući ga na ideji priče Gothamovog Jeremyja Bella.

Lionsgate je ubrzo počeo glavno snimanje u julu, zbog Lautnerovog rasporeda na posljednja dva filma serijala *Twilight* za Summit Entertainment. Scenarista Jeffrey Nachmanoff bio je unajmljen da radi na scenariju, a John Singleton potpisao je ugovor o režiranju u martu. Ellen Goldsmith-Vein, Lee Stollman, Roy Lee i Doug Davison bili su producenti filma, a Jeremy Bell i Gabriel Mason izvršni producenti. Lautnerov otac, Dan Lautner, također je producirao, što je bio prvi film iz njihove Tailor Made Entertainment kinematografske izdavačke kuće.

### Snimanje

Uz budžet od 35 miliona $, glavna fotografija je počela da se snima 12. jula 2010, na lokaciji Pittsburgh, Pennsylvania. Lionsgate se vratio na ovu lokaciju zbog poreznih poteškoća usljed Pennsylvanijskog poreznog kreditnog programa, nakon snimanja djela *My Bloody Valentine 3D*, *Warrior* i *The Next Three Days* na ovom mjestu 2008. i 2009. godine. Otvoreni kasting poziv za *extras*-e održan je na CMU-u, a privukao je preko 900 ljudi u junu, od kojih su mnogi bili fanovi serijala filmova *Twilight*.

Mnoge od scena u filmu snimljene su u predgrađu Mount Lebanon, a neke u Forward Townshipu. Scene su snimane u srednjoj školi Hampton u Hampton Townshipu, predgrađu sjeverno od Pittsburgha. Ime škole i maskota, Talbot, javljaju se i u filmu, kao i učenici biologije, čirlidersice, te marširajući bend. Produkcija je nastavljena u Pittsburghu, Mount Lebanonu, Greensburgu i Hampton Townshipu, a trajala je do septembra 2010. godine.

Izlazak
-------

### Prihodi

Film je imao premijeru u 3.118 kina u SAD-u i donio je 10.925.253 $ (prosječno 3.504 po kinu); ovo je bilo 4. mjesto u odnosu na ostale filmove. Na kraju su prihodi bili 28.087.155 $ na domaćem i 54.000.000 na internacionalnom tržištu, za ukupnih 82.087.155 $ (naspram budžeta od 35 miliona $).

### Kritički prijem

Po izlasku, film je dočekan negativnim kritikama za scenario, glumu i ritam. Posebno je kritikovan performans Taylora Lautnera. Agregator recenzija Rotten Tomatoes dao je filmu rejting odobravanja od 5%, na osnovu 108 recenzija, uz prosječnu ocjenu 3,40/10. Kritički koncenzus sajta je sljedeći: „Bezdušan i nekompetentan akcioni triler koji ne bi čak ni veteranski glavni glumac mogao da spasi, a kamoli sam Taylor Lautner." Na Metacriticu, film ima ocjenu 25 (od 100) na osnovu ocjenjivanja od 20 kritičara, što indicira „generalno nepoželjnu recenziju". IMDb daje filmu prosječni rejting 5,1/10.

Kyle Smith iz *New York Posta* rekao je da je „stvarna otmica možda bila poželjnija s obzirom na naslov filma, ali samo ako vas otmičari ne muče primoravanjem da gledate", uz dodatak da Lautner „ima dijelove glume koji podsjećaju na Berta iz *Sesame Streeta*". R. Kurt Oselund iz *Slate Magazine*-a također je kritikovao Lautnera, izjavivši da on „ne može da iznese film više nego što bi Abigail Breslin mogao da nosi frižider". James Berardinelli dao je filmu jednu od četiri zvjezdice, izjavivši: „Za one koji su imuni na Lautnera ili ga ne vole, jedini način da prežive *Otmicu* jeste pod uticajem supstance za kontrolisanje, a možda ni to ne bi bilo dovoljno." Catherine Brown iz *Filmink*-a isto tako je dala ocrnjujuću kritiku, izjavom da je „Singleton slabo obučen da donese tinejdžerski bijes, što je činjenica koju daleko gorom čini dodvoravajući dijalog i drvenasti čovjek koji dokazuje da još nije razvio vještine da iznese film".

Manje negativno kritičan pogled ima Owen Gleiberman iz *Entertainment Weeklyja*, koji je filmu dao ocjenu C, komentarom da Lautner „nije užasan glumac, ali ako želi karijeru nakon *Twilight*-a, odabiraće bolje filmove". Sličnog mišljenja je bio i Roger Moore iz *Chicago Tribune*-a koji je filmu dao dvije od četiri zvjezdice, izjavivši da „pada u istu branšu mladalačkog tržišta kao i filmovi *Twilight*. Neki momenti i mnogi redovi teksta izazivaju sumnju da su preuzeti iz tog serijala.". Andrew Barker iz *Varietyja* nazvao je film „žustrom brzom kopijom *Bourne Identityja*, koja se nikada ne uzdiže iznad nivoa osnovnog nadigravanja".

Priznanja
---------

Taylor Lautner je nominovan za Golden Raspberry Award for Worst Actor (Nagrada Zlatna malina za najgoreg glumca) za svoju ulogu u filmu *Otmica* (a također i za *The Twilight Saga: Breaking Dawn – Part 1*), ali je ’izgubio’ od Adama Sandlera (*Jack and Jill* i *Just Go with It*). Film je imao dvije nominacije za Teen Choice Awards za izabrani akcioni film i izabranog akcionog glumca (Lautner); osvojio je obje.

Home media
----------

Film je za Sjevernu Ameriku izašao na DVD-u i Blu-rayu 17. januara 2012. godine.

Soundtrack
----------

1. Train – *To Be Loved*
2. Lenny Kravitz – *Come On Get It*
3. Raphael Saadiq – *Heart Attack*
4. Oh Land – *Twist*
5. Hot Bodies in Motion – *Under My Skin*
6. Black Stone Cherry – *Blame It on the Boom Boom*
7. Blaqk Audio – *The Witness*
8. Cobra Starship – *#1Nite (One Night)*
9. Alexis Jordan – *Good Girl*
10. Matthew Koma – *Novocaine Lips*
11. Superstar Shyra – *DJ Love Song*
12. Donora – *The Chorus*
13. Andrew Allen – *Loving You Tonight*
14. Bryan Ferry – *Slave to Love*
15. Edward Shearmur - *Abduction Suite*

Izvori
------

1. ↑  „*ABDUCTION* (12A)". British Board of Film Classification. 2011-08-23. Pristupljeno 2011-08-23.
2. 1 2  Kaufman, Amy (2011-09-22). „Movie Projector: Brad Pitt vs. 'Lion King,' 'Dolphin Tale' for No.1". *Los Angeles Times*. Pristupljeno 2011-09-22.
3. ↑  „Abduction (2011)". *Box Office Mojo*. Internet Movie Database. Pristupljeno 2011-11-28.
4. ↑  „Abduction". *ComingSoon.net*. Arhivirano iz originala na datum 2010-09-22. Pristupljeno 2010-10-17.
5. ↑   (en) *Abduction*, pristupljeno 2017-10-12
6. ↑  „IMBD".
7. ↑  „Golden Reel sound editing nominations announced".
8. 1 2  Fernandez, Jay A. (2010-04-26). „Writer Jeffrey Nachmanoff re-planning ‘Abduction’". *The Hollywood Reporter*. Arhivirano iz originala na datum 2010-04-30. Pristupljeno 2010-07-15.
9. ↑  Ward, Kate (2010-02-26). „What $1 Million Buys in Hollywood". *Entertainment Weekly*. Arhivirano iz originala na datum 2012-10-19. Pristupljeno 2010-07-16.
10. 1 2  McNary, Dave (2010-03-25). „Singleton to direct Lionsgate's 'Abduction'". *Variety*. Arhivirano iz originala na datum 2010-07-10. Pristupljeno 2010-07-16.
11. ↑  Serba, John (2009-12-21). „Another action-movie role for 'Twilight Saga: New Moon' star Taylor Lautner, who forms production company with his father". *The Grand Rapids Press*. Pristupljeno 2010-07-16.
12. 1 2  Buckley, Chris (2010-07-13). „Teen heartthrob Taylor Lautner filming 'Abduction' in the valley". *Valley Independent*. Arhivirano iz originala na datum 2010-07-21. Pristupljeno 2010-07-13.
13. ↑  Vancheri, Barbara (2010-03-31). „'Twilight' star Lautner will come to Pittsburgh for 'Abduction'". *Pittsburgh Post-Gazette*. Arhivirano iz originala na datum 2010-04-03. Pristupljeno 2010-07-16.
14. ↑  „Film Fans Make Their Move For 'Twilight' Star's New Pittsburgh Flick". WTAE-TV. 2010-06-30. Arhivirano iz originala na datum 2010-07-03. Pristupljeno 2010-07-13.
15. ↑  Fera, Jessica (2010-07-13). „Taylor Lautner Surprises Fans At Hampton High School". WPXI. Arhivirano iz originala na datum 2013-02-09. Pristupljeno 2010-07-13.
16. ↑  „Abduction (2011)".
17. ↑  „ABDUCTION". *Rotten Tomatoes*. Fandango. Pristupljeno 2021-07-09. »A soulless and incompetent action/thriller not even a veteran lead actor could save, let alone Taylor Lautner.«
18. ↑  „ABDUCTION". *Metacritic*. METACRITIC, A RED VENTURES COMPANY. Pristupljeno 2021-07-09. »Generally unfavorable reviews«
19. ↑  Kyle Smith (2011-09-21). „Needs less kid, more napping". *New York Post*. Pristupljeno 2012-09-27.
20. ↑  R. Kurt Oselund (2011-09-22). „Abduction". *Slate Magazine*. Pristupljeno 2012-09-27.
21. ↑  Berardinelli, James (2011-09-24). „Reelviews Movie Review: *Abduction*". Reelviews. Pristupljeno 2011-09-29.
22. ↑  Brown, Catherine (2011-09-20). „*Abduction* – Filmink Review". Filmink. Arhivirano iz originala na datum 2011-09-26. Pristupljeno 2011-09-22.
23. ↑  Gleiberman, Owen (2011-09-28). „*Abduction* Review". *Entertainment Weekly*. Arhivirano iz originala na datum 2011-09-26. Pristupljeno 2011-09-29.
24. ↑  Moore, Roger (2011-09-23). „Lautner keeps human form as a teen on the run in *Abduction*". *Chicago Tribune*. Pristupljeno 2011-09-23.
25. ↑  Barker, Andrew (2011-09-22). „*Abduction*". *Variety*. Pristupljeno 2011-09-23.
26. ↑  Kellogg, Jane. „Razzie Awards Nominees Include Adam Sandler and 'Twilight's" Kristen Stewart, Taylor Lautner". *The Hollywood Reporter*.
27. ↑  „Teen Choice Award Nominees 2012". *The Huffington Post*. 2012-05-18. Pristupljeno 2012-05-19.
28. ↑  „VideoETA – Abduction (2011) DVD and Blu-ray". videoeta.com. Arhivirano iz originala na datum 2012-07-17. Pristupljeno 2019-11-03.

Vanjske veze
------------

* *Abduction* na sajtu IMDb
* *Abduction* na Rotten Tomatoes-u ()

| * p
* r
* u
Filmovi koje je režirao John Singleton |
| --- |
| 1990-e | 
* *Boyz n the Hood* (1991)
* *Poetic Justice* (1993)
* *Higher Learning* (1995)
* *Rosewood* (1997)

 |
| 2000-e | 
* *Shaft* (2000)
* *Baby Boy* (2001)
* *2 Fast 2 Furious* (2003)
* *Four Brothers* (2005)

 |
| 2010-e | 
* *Abduction* (2011)

 |

| * p
* r
* u
Shawn Christensen |
| --- |
| Režije | 
* *Brink* (2011)
* *Curfew* (2012)
* *Before I Disappear* (2014)
* *The Vanishing of Sidney Hall* (2017)

 |
| Scenariji | 
* *Abduction* (2011)
* *Enter Nowhere* (2011)

 |
| Povezano | 
* Stellastarr

 |

| * p
* r
* u
Tinejdžerski izbor za najbolji akcioni film |
| --- |
| 
* *The Matrix Reloaded* (2003)
* *Harry Potter and the Prisoner of Azkaban* (2004)
* *Star Wars: Episode III – Revenge of the Sith* (2005)
* *Pirates of the Caribbean: Dead Man's Chest* (2006)
* *Pirates of the Caribbean: At World's End* (2007)
* *The Chronicles of Narnia: Prince Caspian* (2008)
* *X-Men Origins: Wolverine* (2009)
* *Sherlock Holmes* (2010)
* *Fast Five* (2011)
* *Abduction* (2012)
* *Iron Man 3* (2013)
* *Divergent* (2014)
* *Furious 7* (2015)
* *Deadpool* (2016)
* *Wonder Woman* (2017)
* *Avengers: Infinity War* (2018)
* *Avengers: Endgame* (2019)

 |